**LĪGUMS Nr. FM VID 2023/274**

**“Elpas analizatoru komplekta piegāde un verificēšanas/kalibrēšanas nodrošināšana”**

Rīgā Dokumenta datums ir tā

elektroniskās parakstīšanas datums

**Valsts ieņēmumu dienests,** tā ģenerāldirektor\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_,** tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2023/274 “Elpas analizatoru komplekta piegāde un verificēšanas/kalibrēšanas nodrošināšana” rezultātiem, noslēdza šādu līgumu (turpmāk – Līgums):

1. **Līguma priekšmets**
   1. Pasūtītājs uzdod un Izpildītājs, ievērojot Līguma un tā pielikumu noteikumus, piegādā kvalitatīvu, jaunu, nelietotu, portatīvo elpas analizatora (alkometra – mērierīces, kas nosaka alkohola koncentrāciju izelpā) komplektu un Pasūtītāja rīcībā esošo elpas analizatoru *AlcoQuant 6020* un *AlcoQuant 6020 Plus* iemušus (turpmāk arī – Prece) oriģinālā ražotāja iepakojumā.
   2. Pasūtītājs uzdod un Izpildītājs, ievērojot Pasūtītāja prasības, Līguma ietvaros piegādāto elpas analizatoru, kā arī Pasūtītāja rīcībā esošo elpas analizatoru “*AlcoQuant 6020*” un “*AlcoQuant 6020 Plus*” (turpmāk – Iekārtas/-a) tehniskajā dokumentācijā un ražotāja rekomendācijās minēto un nodrošinot, ka visus pakalpojumus veic speciāli apmācīti, kvalificēti darbinieki, veic Iekārtu verificēšanu un kalibrēšanu, tehnisko apkopi, diagnostiku un remontu, tajā skaitā rezerves daļu piegādi un bojāto detaļu nomaiņu (turpmāk – Pakalpojums).
   3. Detalizēts Preces/Pakalpojuma nosaukums un specifikācija norādīta Līguma 1.pielikumā. Preces/Pakalpojuma cenas norādītas Līguma 2.pielikumā.
2. **Līguma kopējā summa un norēķinu kārtība**
   1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošajos normatīvajos aktos noteikto.
   2. Līguma 2.pielikumā norādītajās Preces un Pakalpojuma cenās ir ietvertas visas izmaksas, kas saistītas ar Preces vērtību, Preces piegādi, Pakalpojuma nodrošināšanu (izņemot maksu par remontos izmantotajiem materiāliem un nomaināmām detaļām, par kuriem tiek maksāts saskaņā ar saskaņoto tāmi), ieskaitot transporta izmaksas līdz Līguma 3.2.punktā noteiktajai vietai, iekraušanas/izkraušanas izmaksas, darbaspēka izmaksas, nodokļus, izņemot PVN, nodevas, ar garantijas, pēcremonta garantijas, tajā skaitā bojājumu novēršanu pēcremonta garantijas laikā, nodrošināšanu saistītās izmaksas, nekvalitatīvas, bojātas un/vai Līguma nosacījumiem neatbilstošas Preces apmaiņas izmaksas (ja tādas būs nepieciešamas), ar nepieciešamo atļauju saņemšanu no trešajām personām saistītās izmaksas, un citas ar Preces piegādes un Pakalpojuma sniegšanas savlaicīgu un kvalitatīvu izpildi saistītās izmaksas.
   3. Samaksu par kvalitatīvas, pasūtījumam un Līguma nosacījumiem atbilstošas Preces piegādi vai Pakalpojuma nodrošināšanu Pasūtītājs veic 30 (trīsdesmit) dienu laikā no katras attiecīgās Preces piegādes pavadzīmes abpusējas parakstīšanas dienas vai nodošanas – pieņemšanas akta abpusējas parakstīšanas un rēķina saņemšanas dienas, maksājumu pārskaitot uz Izpildītāja norādīto norēķinu kontu kredītiestādē. Ja Izpildītājs par sniegtajiem Pakalpojumiem vēlas sniegt e-rēķinus, tad tie nosūtāmi uz e-adresi EINVOICE\_VID@90000069281.  Ja Izpildītājs Pasūtītājam iesniedz elektronisko rēķinu tam jāatbilst normatīvajos aktos noteiktajam formātam.
   4. Līguma 2.pielikumā Preces un Pakalpojuma cenas ir norādītas, paredzot prognozējamo izmaksu svārstību risku, un ir nemainīgas visā Līguma darbības laikā. Pasūtītājs veic samaksu saskaņā ar Līguma 2.pielikumā norādītajām Preces un Pakalpojumu cenām.
   5. Pasūtītājam nav pienākuma izlietot Līguma 2.1.apakšpunktā norādīto Līguma kopējo summu, pasūtot Preci/Pakalpojumu Līguma darbības laikā.
   6. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski piegādāto Preci un/vai sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.12.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
3. **Preces piegādes un Pakalpojuma sniegšanas kārtība**
   1. Izpildītājs par saviem līdzekļiem veic Preces pirmreizējo verifikāciju un izmantojot sev pieejamo darbaspēku un transportu, nodrošina savlaicīgu Līguma un tā pielikumu nosacījumiem atbilstošas Preces piegādi oriģinālā ražotāja iepakojumā, atsevišķu piegāžu veidā, 20 (divdesmit) darba dienu laikā saskaņā ar Līguma 9.9.1.apakšpunktā norādītās attiecīgās Pasūtītāja pilnvarotās personas elektroniski nosūtīta Preces piegādes pasūtījuma uz Izpildītāja elektroniskā pasta adresi:\_\_\_\_\_\_\_\_\_\_. Preces piegādes brīdī jābūt pievienotam verifikāciju sertifikāta oriģinālam. *(Līguma apakšpunkts tiks precizēts ar izvēlētā pretendenta e-pasta adresi)*
   2. Izpildītājs piegādā Preci uz Pasūtītāja administratīvo ēku Talejas ielā 1, Rīgā darba laikā (no pirmdienas līdz ceturtdienai no 10:00 līdz plkst.16.00 un piektdienās no plkst.10:00 līdz plkst.15.00, ierašanās laiku iepriekš saskaņojot ar Līguma 9.9.2.apakšpunktā norādīto Pasūtītāja pilnvaroto personu.
   3. Pasūtījumā Līguma 9.9.1.apakšpunktā noteiktā Pasūtītāja pilnvarotā persona norāda piegādājamās Preces nosaukumu, daudzumu, piegādes adresi un laiku.
   4. Izpildītājs nodrošina un veic piegādātās Preces izkraušanas darbus Preces piegādes vietā Līguma 9.9.2.apakšpunktā noteiktās Pasūtītāja pilnvarotās personas norādītajās telpās.
   5. Līguma 9.9.2.apakšpunktā noteiktā Pasūtītāja pilnvarotā persona, saņemot Preci, pārbauda saņemtās Preces atbilstību Līguma nosacījumiem un nosūtītajam Preces pieteikumam, kā arī salīdzina pavadzīmē norādīto Preces vienību skaita atbilstību elektroniski nosūtītajā Preces pasūtījumā norādītajam. Ja Prece atbilst visām minētajām prasībām, Līguma 9.9.2.apakšpunktā noteiktā Pasūtītāja pilnvarotā persona paraksta Preces piegādes pavadzīmi.
   6. Ja saņemtā Prece neatbilst Preces piegādes pasūtījumam, Līguma un tā pielikumu nosacījumiem vai Latvijas Republikā spēkā esošo saistošo normatīvo aktu prasībām (neatbilstība Preces specifikācijai, kvalitātes, kvantitātes, u.c. neatbilstības), Līguma 9.9.2.apakšpunktā noteiktā Pasūtītāja pilnvarotā persona saņemto Preci nepieņem un neparaksta Preces pavadzīmi un, ievērojot Līguma 9.10.apakšpunktu, nosūta Līguma 9.9.3.apakšpunktā noteiktai Izpildītāja pilnvarotajai personai attiecīgu pretenziju. Izpildītājs par saviem līdzekļiem bez papildu samaksas novērš pretenzijā norādītos Preces trūkumus, un nepieciešamības gadījumā to apmaina pret jaunu Preci.
   7. Preces piegādes kavējuma laikā ieskaita visu laika periodu, kas pārsniedz Līguma 3.1.apakšpunktā norādīto Preces piegādes termiņu līdz dienai, kad Izpildītājs piegādā Pasūtītājam, Līguma un tā pielikumu prasībām, kā arī Latvijas Republikā spēkā esošo saistošo normatīvo aktu prasībām (kvalitātes, kvantitātes, u.c. prasības) atbilstošu Preci un Līguma 9.9.2.apakšpunktā noteiktā Pasūtītāja pilnvarotā persona paraksta Preces pavadzīmi. Šajā apakšpunktā minētajā gadījumā, Preces piegādes kavējuma laikā netiek ieskaitīts laika periods no Preces sākotnējās Preces piegādes dienas līdz pretenzijas nosūtīšanas dienai.
   8. Preces piegādi pilnā apjomā un atbilstību Pasūtījumam, Līguma un pielikumu nosacījumiem apliecina Līguma 9.9.2.apakšpunktā noteiktās Pasūtītāja pilnvarotās personas un Līguma 9.9.3.apakšpunktā noteiktās Izpildītāja pilnvarotās personas parakstīta pavadzīme. Preces piegādes pavadzīme ir pamatojums norēķinu veikšanai.
   9. Ja Izpildītājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līguma 1.pielikumā norādīto Preci, Izpildītājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas preces piegādi ar tādu pašu vai labāku raksturojumu un tehniskajiem parametriem, nepārsniedzot Līguma 2.pielikumā norādīto Preces cenu. Rakstveida grozījumi šādā gadījumā Līgumā nav veicami.
   10. Izpildītājs Preces piegādes laikā kopā ar piegādāto Preci nodod Līguma 9.9.2.apakšpunktā noteiktai Pasūtītāja pilnvarotajai personai Preces lietošanas instrukciju (Preces glabāšanas un lietošanas prasības) latviešu valodā izdrukāta dokumenta veidā, kā arī verifikāciju sertifikāta oriģinālu.
   11. Iekārtas verificēšana tiek veikta 2 (divas) reizes gadā, ietverot tajā Iekārtas sagatavošanu verificēšanai, verificēšanu ievērojot attiecīgajā tehniskajā dokumentācijā noteikto, atbilstoši likumam “Par mērījumu vienotību” un saskaņā ar Ministru kabineta 2006.gada 05.decembra noteikumiem Nr.981 “Noteikumi par mērīšanas līdzekļu atkārtoto verificēšanu, verificēšanas sertifikātiem un verificēšanas atzīmēm”.
   12. Par Pakalpojuma sniegšanas nepieciešamību Līguma 9.9.1.apakšpunktā noteiktā Pasūtītāja pilnvarotā persona nosūta Izpildītājam pieteikumu uz Līguma 3.1.apakšpunktā norādīto elektroniskā pasta adresi, noradot Iekārtas nosaukumu, modeli, sērijas numuru.
   13. Pakalpojuma izpildes termiņš ne ilgāks kā 10 (desmit) darba dienas no attiecīgā Līguma 3.12.apakšpunktā noteiktā pieteikuma nosūtīšanas dienas, iesniedzot Līguma 9.9.2.apakšpunktā noteiktai Pasūtītāja pilnvarotajai personai Pakalpojuma izpildi apliecinošus dokumentus.
   14. Iekārtu tehnisko apkopi un diagnostiku veic, lai uzturētu Iekārtas darba kārtībā, ievērojot attiecīgās Iekārtas tehniskajā dokumentācijā noteikto, kas ietver Iekārtas iekšējā pulksteņa noregulēšanu, Iekārtas iekšējo mezglu diagnostiku, izmantojot atbilstošu datorprogrammu ar iespēju izdrukāt servisa atskaiti un ja veikta Iekārtas diagnostika, Izpildītājs iesniedz diagnostikas aktu, kurā norādīts bojātās Iekārtas nosaukums modelis, sērijas numurs, bojājuma apraksts, neremontējamo (nomaināmo) detaļu saraksts, veicamie remontdarbi un to izmaksu tāme.
   15. Pēc diagnostikas akta un tāmes saņemšanas Līguma 9.9.1.apakšpunktā noteiktā Pasūtītāja pilnvarotā persona saskaņo remonta tāmi, uz Līguma 3.1.apakšpunktā elektroniskā pasta adresi nosūtot pieprasījumu par remonta veikšanu vai nosūta informāciju, ka Iekārtas remonts nav jāveic. Iekārtas remonts tiek veikts tikai pēc tam, kad Līguma 9.9.1.apakšpunktā noteiktā Pasūtītāja pilnvarotā persona, izmantojot elektronisko pastu, ir saskaņojusi remonta izmaksu tāmi, nosūtot pieprasījumu par remonta veikšanu.
   16. Izpildītājs veic Iekārtas remontu 10 (desmit) Pasūtītāja darbdienu laikā no dienas, kad Līguma 9.9.1.apakšpunktā noteiktā Pasūtītāja pilnvarotā persona ir saskaņojusi remonta tāmi, nosūtot pieprasījumu par remonta veikšanu.
   17. Ja Izpildītāja rīcībā nav remonta veikšanai nepieciešamās rezerves daļas, tad Iekārtas remontu veikšanas laiks tiek pagarināts par laiku, kādā tiek saņemtas nepieciešamās rezerves daļas, bet ne ilgāk kā par 2 (diviem) mēnešiem no remonta veikšanas pieprasījuma nosūtīšanas dienas.
4. **Preces un Pakalpojuma garantija**
   1. Izpildītājs nodrošina un garantē piegādātās Preces kvalitātes atbilstību Latvijas Republikā spēkā esošo saistošo normatīvo aktu prasībām.
   2. Izpildītājs nodrošina piegādātajai Precei 24 (divdesmit četrus) mēnešus no Preces saņemšanas un Pušu pilnvaroto personu katras attiecīgās Preces pavadzīmes abpusējas parakstīšanas dienas.
   3. Ja Preces garantijas laikā atklājas Preces trūkumi un/vai neatbilstības, kas nav radušies Preces nepareizas uzglabāšanas un/vai lietošanas rezultātā, Līguma 9.9.1.apakšpunktā noteiktā Pasūtītāja pilnvarotā persona sastāda motivētu pretenziju, kuru nosūta Līguma 9.9.3.apakšpunktā noteiktai Izpildītāja pilnvarotajai personai Līguma 9.10.apakšpunktā norādītajā kārtībā.
   4. Veiktajiem remontiem tiek nodrošināta 6 (sešu) mēnešu pēcremonta garantija no attiecīgā remonta nodošanas – pieņemšanas akta abpusējas parakstīšanas dienas. Remonta ietvaros nomainītajām rezerves daļām tiek nodrošināta 12 (divpadsmit) mēnešu garantija no attiecīgā remonta nodošanas – pieņemšanas akta abpusējas parakstīšanas dienas.
   5. Preces un veikto remontdarbu garantijas laikā Izpildītājs par saviem līdzekļiem 20 (divdesmit) darbdienu laikā no Līguma 9.9.1.apakšpunktā noteiktās Pasūtītāja pilnvarotās personas pretenzijas elektroniskas nosūtīšanas dienas novērš piegādātās Preces (tās daļas) un veikto remontdarbu trūkumus bojājumus, kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības) un nepieciešamības gadījumā, apmaina pret jaunu, Līguma, tā pielikumu prasībām un Pasūtītāja prasībām atbilstošu Preci.
5. **Pušu atbildība**
   1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
   2. Par atteikšanos veikt Preces piegādi katra atsevišķā Līguma 9.9.1.apakšpunktā noteiktās Pasūtītāja pilnvarotās personas elektroniska pieteikuma ietvaros, kas veikts saskaņā ar Līguma 3.1.apakšpunktu, Pasūtītājs prasa un Izpildītājs maksā līgumsodu 100,00 EUR (viens simts euro un 00 centi) apmērā par katru gadījumu.
   3. Ja Pasūtītājs Līguma 2.3.punktā norādītajā termiņā neveic samaksu par piegādāto Preci, Izpildītājs prasa un Pasūtītājs maksā līgumsodu 0,1% (vienas desmitās daļas procenta) apmērā no piegādātās un nesamaksātās Preces vērtības bez PVN par katru nokavēto maksājuma dienu, bet kopumā ne vairāk kā 10% (desmit procenti) no piegādātās un nesamaksātās Preces vērtības bez PVN.
   4. Ja Izpildītājs neievēro Līguma 3.1.apakšpunktā norādīto termiņu, Pasūtītājs katrā atsevišķā gadījumā prasa un Izpildītājs maksā līgumsodu 10,00 EUR (desmit *euro* un 00 centu) apmērā no pasūtītās un termiņā nepiegādātās Preces vērtības bez PVN par katru kavējuma dienu, bet katrā atsevišķā gadījumā ne vairāk kā 10% (desmit procenti) apmērā no nepiegādātas Preces vērtības bez PVN.
   5. Ja Izpildītājs neievēro Līguma 3.13.apakšpunktā norādīto termiņu, Pasūtītājs katrā atsevišķā gadījumā prasa un Izpildītājs maksā līgumsodu 10,00 EUR (desmit *euro* un 00 centu) par katru nokavēto Pakalpojuma sniegšanas dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no katra konkrēta Pakalpojuma vērtības bez PVN.
   6. Ja Izpildītājs neievēro Līguma 4.5.apakšpunktā noteikto neatbilstošas un/vai bojātas Preces (Precei konstatēts trūkums, bojājums, kas nav radies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības)) trūkumu, bojājumu novēršanas un Preces apmaiņas termiņu Preces garantijas laikā vai Pakalpojuma trūkumu novēršanas termiņu, Pasūtītājs prasa un Izpildītājs maksā līgumsodu 10,00 EUR (desmit *euro* 00 centi) apmērā par katru nokavējuma dienu līdz pilnīgai Preces vai Pakalpojuma trūkumu, bojājumu novēršanai un Preces apmaiņas veikšanai. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgās Preces ar trūkumiem, bojājumiem pavadzīmē vai Pakalpojuma rēķinā norādītās summas bez PVN.
   7. Ja Izpildītājs neievēro Līguma 8.punktā norādītos informācijas neizpaužamības nosacījumus, Pasūtītājs prasa un Izpildītājs maksā līgumsodu 100,00 EUR (viens simts *euro* un 00 centi) par katru gadījumu.
   8. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
   9. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
   10. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.
   11. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītājam maksājamā summā (dzēst ieskaita veidā) vai nomaksāt to 1 (vienā) mēnesī, nepārsniedzot Līguma spēkā esamības termiņu.
   12. Ja Izpildītājs izvēlas līgumsodu dzēst ieskaita veidā, tad Izpildītājs, izrakstot nākamos rēķinus (sagatavojot pavadzīmes), rēķinā (pavadzīmē) norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītājam maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.
   13. Ja Izpildītājs neveic aprēķinātā līgumsoda samaksu Līguma 5.11.apakšpunktā norādītajos termiņos vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
6. **Līguma darbības termiņš**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz pušu saistību pilnīgai izpildei.
   2. Līguma 9.9.1.apakšpunktā noteiktā Pasūtītāja pilnvarotā persona ir tiesīga pasūtīt Preci un Pakalpojumu 2 (divus) gadus no Līguma spēkā stāšanās dienas vai līdz brīdim, kad ir izlietota Līguma 2.1.apakšpunktā norādītā Līguma kopējā summa, atkarībā no tā, kurš no nosacījumiem iestājas pirmais.
   3. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
   4. Pasūtītājam ir tiesības vienpusēji izbeigt Līguma darbību, 5 (piecas) darba dienas iepriekš rakstiski paziņojot par to Izpildītājam šādos gadījumos:
      1. ja pasludināts Izpildītāja maksātnespējas process;
      2. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību.
   5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, ja atbilstoši Starptautisko un Latvijas Republikas nacionālo sankciju likumam Līguma 9.12.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
   6. Neskatoties uz Līguma izbeigšanu vai Līguma 6.2.apakšpunktā noteikto nosacījumu iestāšanos, Līgums paliek spēkā attiecībā uz Līgumā noteikto garantijas noteikumu izpildi, izņemot Līguma 6.5.apakšpunktā noteikto gadījumu. Līguma izbeigšana neietekmē pienākumu veikt samaksu par faktiski veikto un no Pasūtītāja puses pieņemto Preci un pieņemtajiem Pakalpojumiem Līguma darbības laikā, izņemot Līguma 2.6.apakšpunktā noteikto gadījumu.
7. **Nepārvarama vara**
   1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Forcemajeure*) rezultātā.
   2. Par nepārvaramu varu netiek uzskatīti Preces defekti vai tās piegādes kavējumi, vai Pakalpojuma sniegšanas kavējumi (ja vien minētās problēmas tieši neizriet no nepārvaramas varas).
   3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
   4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
   5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

8. **Informācijas neizpaužamība**

* 1. Izpildītājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Izpildītājam Līguma izpildes laikā tiek uzskatīta par konfidenciālu un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
  2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības
  3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

1. **Citi noteikumi**
   1. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
   2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
   3. Puses vienojas, ka jebkurš strīds, nesaskaņa vai prasība, kas izriet no Līguma, skar Līgumu, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek risināts sarunu ceļā. Ja vienošanās netiek panākta, tad strīdus jautājumu risina tiesā Latvijas Republikā spēkā esošajos normatīvajos aktos noteiktajā kārtībā.
   4. Ja kādai no Pusēm tiek mainīts juridiskais statuss, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Šāds paziņojums kļūst saistošs otrai Pusei7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem (pilnvarotajām personām) un to rekvizītiem. Vēstules par šajā Līguma apakšpunktā minētās informācijas nomaiņu no Pasūtītāja puses ir tiesīgs sūtīt Valsts ieņēmumu dienesta patstāvīgas struktūrvienības vadītājs, vadītāja vietnieks vai persona, kura tos aizvieto.
   5. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Izpildītājs brīdina Pasūtītāju par šādu apstākļu iestāšanos 10 (desmit) dienas iepriekš.
   6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   7. Par Līguma grozījumiem un papildinājumiem, izņemot Līguma 3.9. un 9.4.apakšpunktā noteiktos gadījumus, Puses vienojas rakstiski. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām. Puses var veikt šādus būtiskus Līguma grozījumus – grozīt Līgumā noteikto Preces piegādes termiņu, apmaksas kārtību un Līguma 1.pielikumu, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
   8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
   9. Puses vienojas, ka Līguma izpildē tiek norīkotas šādas Pušu pilnvarotās personas:
      1. no Pasūtītāja puses: nosūtīt Preces un Pakalpojuma sniegšanas Pasūtījumus, ir tiesīgi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. no Pasūtītāja puses: jautājumos, kas saistīti ar tiesībām apstiprināt Preces piegādi, Iekārtas remonta izpildi (parakstīt pavadzīmes u.c. darbības, kas nav saistītas ar Līguma 9.9.1.apakšpunktā norādītajām saistībām): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      3. no Izpildītāja puses: jautājumos, kas saistīti ar Preces pārdošanu un piegādi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      4. no Izpildītāja puses: jautājumos, kas saistīti ar Preces apkopi, verificēšanu, kalibrēšanu un remontu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   10. Pasūtītāja un Izpildītāja (to pilnvaroto personu, kas noteiktas Līguma 9.9. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā par Līgumā noteikto termiņu neievērošanu, kā arī uzdevumu neizpildi.
   11. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.
   12. Izpildītājs 2 (divu) darba dienu laikā rakstveidā informē Pasūtītāju:
       1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
       2. ja mainās Izpildītājadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
   13. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
   14. Līgums kopā ar diviem pielikumiem, kas ir Līguma neatņemama sastāvdaļa, sastādīts elektroniska dokumenta veidā latviešu valodā un parakstīts ar drošu elektronisko parakstu.

**10.Pušu rekvizīti un paraksti**

|  |  |
| --- | --- |
| Pasūtītājs:  **Valsts ieņēmumu dienests**  Talejas iela 1, Rīga, LV-1978  NMR kods Nr.90000069281  Tālr.: 67122689  E-Adrese: \_DEFAULT@90000069281  E-pasts: [vid@vid.gov.lv](mailto:vid@vid.gov.lv)  *Norēķinu rekvizīti*:  Valsts kase  Kods: TRELLV22  Konta Nr.: LV26TREL2130056037000 | Izpildītājs  **Nosaukums**  Adrese  NMR kods:  Tālr.:  E-Adrese:  E-pasts:  *Norēķinu rekvizīti*  Kredītiestāde  Kods:  Konta Nr.: |
| Ģenerāldirektor\_ \_\_\_\_\_\_\_\_\_\_\_\_\_\_\_\_\_\_\_  (\*paraksts) | Amats, vārds, uzvārds  (\*paraksts) |

\*DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr. FM VID 2023/274

**Tehniskā specifikācija**

**“Elpas analizatoru komplekta piegāde un verificēšanas/kalibrēšanas nodrošināšana”**

Rīgā Dokumenta datums ir tā

elektroniskās parakstīšanas datums

**Valsts ieņēmumu dienests,** tā ģenerāldirektor\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_,** tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2023/274 “Elpas analizatoru komplekta piegāde un verificēšanas/kalibrēšanas nodrošināšana” rezultātiem, vienojas par šādu tehnisko specifikāciju:

*Pielikums tiks papildināts atbilstoši Pretendenta piedāvājuma 1.tabulas 2.1.-2.3.apakšpunktam un izvēlētā pretendenta piedāvājumam*

**Pušu paraksti:**

|  |  |
| --- | --- |
|  |  |
| Pasūtītājs:  Ģenerāldirektor\_ \_\_\_\_\_\_\_\_\_\_  (\*paraksts) | Izpildītājs:  Amats, vārds, uzvārds  (\*paraksts) |

\*DOKUMENTS IR PARAKSTĪTS ELEKTRONISKI AR DROŠU ELEKTRONISKO

PARAKSTU UN SATUR LAIKA ZĪMOGU

2.pielikums

Līgumam Nr. FM VID 2023/274

**Finanšu piedāvājums**

**“ Elpas analizatoru komplekta piegāde un verificēšanas/kalibrēšanas nodrošināšana”**

Rīgā Dokumenta datums ir tā

elektroniskās parakstīšanas datums

**Valsts ieņēmumu dienests,** tā ģenerāldirektor\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_,** tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2023/274 “Elpas analizatoru komplekta piegāde un verificēšanas/kalibrēšanas nodrošināšana” rezultātiem, vienojas par šādām cenām:

*Pielikums tiks papildināts atbilstoši Pretendenta piedāvājuma 2. un 3.tabulai, un izvēlētā pretendenta piedāvājumam*

**Pušu paraksti:**

|  |  |
| --- | --- |
|  |  |
| Pasūtītājs:  Ģenerāldirektor\_ \_\_\_\_\_\_\_\_\_\_  (\*paraksts) | Izpildītājs:  Amats, vārds, uzvārds  (\*paraksts) |

\*DOKUMENTS IR PARAKSTĪTS ELEKTRONISKI AR DROŠU ELEKTRONISKO

PARAKSTU UN SATUR LAIKA ZĪMOGU